CELEX: 62019TA0565
Language: el
Date: 2021-12-15 00:00:00
Title: Υπόθεση T-565/19: Απόφαση του Γενικού Δικαστηρίου της 15ης Δεκεμβρίου 2021 — Oltchim κατά Επιτροπής [Κρατικές ενισχύσεις – Μέτρα στήριξης ληφθέντα από τη Ρουμανία υπέρ πετροχημικής εταιρίας – Μη είσπραξη, συσσώρευση και διαγραφή οφειλών προς το δημόσιο – Προσφυγή ακυρώσεως – Προθεσμία άσκησης προσφυγής – Χρονικό σημείο έναρξης – Άρθρο 24, παράγραφος 1, του κανονισμού (ΕΕ) 2015/1589 – Έννομο συμφέρον – Ύπαρξη ενός ή πλειόνων μέτρων – Κρατικοί πόροι – Δυνατότητα καταλογισμού στο κράτος – Εφαρμογή του κριτηρίου του ιδιώτη πιστωτή – Υποχρέωση αιτιολόγησης]

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/35
            
         
      Απόφαση του Γενικού Δικαστηρίου της 15ης Δεκεμβρίου 2021 — Oltchim κατά Επιτροπής
      (Υπόθεση T-565/19) (1)
      
      (Κρατικές ενισχύσεις - Μέτρα στήριξης ληφθέντα από τη Ρουμανία υπέρ πετροχημικής εταιρίας - Μη είσπραξη, συσσώρευση και διαγραφή οφειλών προς το δημόσιο - Προσφυγή ακυρώσεως - Προθεσμία άσκησης προσφυγής - Χρονικό σημείο έναρξης - Άρθρο 24, παράγραφος 1, του κανονισμού (ΕΕ) 2015/1589 - Έννομο συμφέρον - Ύπαρξη ενός ή πλειόνων μέτρων - Κρατικοί πόροι - Δυνατότητα καταλογισμού στο κράτος - Εφαρμογή του κριτηρίου του ιδιώτη πιστωτή - Υποχρέωση αιτιολόγησης)
      (2022/C 84/48)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Oltchim SA (Râmnicu Vâlcea, Ρουμανία) (εκπρόσωποι: C. Arhold, L.-A. Bondoc, S. Petrisor και K. Struckmann, δικηγόροι)
      
         Καθής: Ευρωπαϊκή Επιτροπή (εκπρόσωποι: V. Bottka και F. Tomat)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα τη μερική ακύρωση της απόφασης (EE) 2019/1144 της Επιτροπής, της 17ης Δεκεμβρίου 2018, σχετικά με την κρατική ενίσχυση SA.36086 (2016/C) (πρώην 2016/NN) που έθεσε σε εφαρμογή η Ρουμανία υπέρ της Oltchim SA (ΕΕ 2019, L 181, σ. 13).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει το άρθρο 1, στοιχεία α' και γ', της απόφασης (EE) 2019/1144 της Επιτροπής, της 17ης Δεκεμβρίου 2018, σχετικά με την κρατική ενίσχυση SA.36086 (2016/C) (πρώην 2016/NN) που έθεσε σε εφαρμογή η Ρουμανία υπέρ της Oltchim SA.
               
            
                  2)
               
               
                  Ακυρώνει τα άρθρα 3 έως 6 και το άρθρο 7, παράγραφος 2, της απόφασης 2019/1144 στο μέτρο που αφορούν τα μέτρα που μνημονεύονται στο άρθρο 1, στοιχεία α' και γ', της εν λόγω απόφασης.
               
            
                  3)
               
               
                  Απορρίπτει την προσφυγή κατά τα λοιπά.
               
            
                  4)
               
               
                  Η Oltchim φέρει το ένα τέταρτο των δικαστικών εξόδων της.
               
            
                  5)
               
               
                  Η Ευρωπαϊκή Επιτροπή φέρει, πέραν των δικαστικών εξόδων της, τα τρία τέταρτα των εξόδων της Oltchim.
               
            
         (1)  EE C 383 της 11.11.2019.